bavarian-nlp/barwiki-20250901 huggingface dataset:
Ludwig Zehetner

Da Ludwig „Lumpi“ Zehetner (* 16. Meaz 1939 in Freising) is a boarischa Leara, Dialektforscha und Schriftstella.
Lembslauf.
Da Zehetner Ludwig is im obaboarischn Freising aufgwachsn. Nochm Abitur hod a ab 1958 Deitsch und Englisch an da Ludwig-Maximilians-Universität in Minga und an da "University of Southampton" in England studiat. 1963 hod a s' easchte und vier Joar spada as zwoate Staatsexamen fias Leaamt an Gymnasien obglegt. Vo 1963 bis 1965 wor a außadem bei da Kommission fia Mundartforschung an da Boarischn Akademie vo de Wissnschaftn dabei (schaug aa: Bayerisches Wörterbuch).
1967 is da Ludwig Zehetner fiara Joar ois Dozent fia deitsche Sproch in d' USA ganga, nemle an d"'University of Kansas" in Lawrence und ans "General Staff and Command College" in Fort Leavenworth. Ab 1968 hoda am Musikgymnasium vo de Rengschburga Domspatzn Deitsch und Englisch untaricht', seit 1970 ois Beamta auf Lebmszeit. 1988 isa dortn stejvatretnda Schuieita worn. 1977 hoda promoviat; oa Joar spada hoda sein easchtn Leaauftrag an da Uni z' Rengschburg griagt. Seit 1999 isa dortn Honorarprofessor fia boarische Dialektologie.
Da Zehetner zejd zu de renommiadastn Expertn fia d' Boarische Sproch. Er hod massig Biacha, Artikl in Zeitschriftn und andane Sachan gschriemm. 2002 hoda a eingne Sendereih' im "Radio Melodie" ghabt, de wo 2005 fortgsetzt worn is. Aa im Fernseng isa ollawei wieda amoi ois Experte zan segn. 2004 wor a Mitglied in da Jury bei da Aktion "Mein liebstes bayrisches Wort", de wo vom Landesverein für Heimatpflege und vom Boarischn Rundfunk vaoostòit worn is.
Finga

Finga (medizinisch: "digitus", Meazoi:"digiti", dt.: Finger) san a Tei vo da Hond. A Finga vo am Menschn hod, bis aafn Daam, oiwäu drei Knochan, de ma aa "Phalanx" (vom griechischn Woat fia a Reih vo Soidodn in da Schlocht) oda in da Meahzoi "Phalangen" nennt. De Phalangen han mid Glenka vabundn und schliaßn agradt an Middlhandknocha (Ossa metacarpi) oo. Bei de Huafviecha hoasst ma d Finga Fessl-, Kron- und Huafboa.
Da Mensch hod on jeda Hand gwehnle fimf Finga:
Anomalien und traumatische Vaänderungen.
Soitn konns vorkemma, doss a Mensch glei sechs oda no mehra Finga on oana Hond hod bei seina Gebuart, de wo nacha a Dokta im Krongahaus wegoparian muass. Vui schwiariga weads, wenn a Mensch ned olle Finga hot vo Gebuart on oda wenna oan oda mehrane valiert durch an Unfoi. Am bleedestn is, wenn ea koan Dama nimma hod, wej do ko a nix gscheid greifa. In dem Foi ises owa oftmois megli, dass ma oan vo seine Zecha an da Hond onaha ko.
Fuim und Fernsehn

Fuim und Fernsehn san zwoa Massnmedien, de wos eng midanond vawondt san. Olle zwoa untaschein se vo de ondan Medien dadurch, dass s mid bewegte Buidln orwatn. Da Fuim is a Stickal ejda ois wia s'Fernsehn. Obgseng vo technische Gschichtln is da gresste Untaschiad zwischen Fuim und Fernsehn, dass si da Fuim nur an a Präsenzpublikum wendt, s'Fernsehn si dageng gleichzeitig an a disperses Publikum richtn ka.
Fuim.
An Fuim is des Bsondane, dass se de Buidl beweng. So gseng is a Erweitarung vo da Fotografie. Normal wern de Buidl mit an Fuimprojektor auf a Leinwand gschmissn oder auf an Buidschirm. Des Wort Fuim kimt ausn Englischen und bedeit so vui wia a dünne Schicht oder Haut. A Fuim setzt ois aus lauter oanselne Buidl zsamm. Mit 24 Buidln pro Sekundn wead a Fuim aufgnomma, und weil as menschliche Aug des net kena ko, seng mir de oanselne Buidln ois Fuim. Da Fuim is Form vo Kunst, hat sowoi kuituarelle wia filmhistorisch, oft a politische und ned zuletzt a starke wirtschafdliche Bedeitung.
Sein Ofang hat da Fuim am 28. Dezemba 1895 im Pariser „Grand Café“ gnomma. Fia Eintritt hods de easchte Fuimvorfiahrung gem. Da hom de zwoa Lyoner Fotofabrikantnbriada Louis und Auguste Lumière des easchte Moi bewegliche Buidln ausn Oitdog zoagt. Da hom d Leit gschaut. Aber richtig auf d Fiaß had an Fuim a andana Franzos bracht, da Georges Méliès. Der hod des System ibaarwat und de easchtn Spuifuim draht, de wo aa wejdweitd globt worn san, wia bsonders sei Werk „Die Reise zum Mond“ vo 1902.
In dera Zeit no zach, wead des technische und kultureje Weidakema, bis zum Erschtn Wejdkriag oiwei schneja und bessa. Da Fuim wead vuiseitig, bsondas in seine Spartn und er ziagt sowoi in Eiropa wia aa in Amerika immer mehr Leid ins Kino. Ois wichtig muass ma no den easchtn Tonfuim 1926 mit „Don Juan“ und den easchtn Farbfuim 1936 („Robin Hood“) aufzejn. Des warn olle zwoa amerikanische Arwatn. A friahra erfoigreicha boarischa Fuim war „Karl Valentins Hochzeit“ vo 1913.
Fernsehn.
Feanseh is a Verfahrn, mit dem ma bewegte Buidln vo jeweils oam Senda zu mearere Empfänga elektronisch übatrogt. Traditionell mocht ma des ois Rundfunk üba Funk, es gibt oba aa analoge und digitale Übertragung ois Kabelfernseh und neiadings IPTV übas Internet. Feanseh bedeit oba genauso den Apparat, mit dem ma Feanseh schaut, oiso den Empfänga. Inhaltlich wiad Untdahoitung, Buidung und Informazion in de vaschiedenstn Bereiche zoagt. Ned nur fia de Werbebranche is as Fernsehn Goid wert. Fia Staat und Politik is das Medium Fernsehn genau so wichtig. Es is ählich wia Fuim a Massenmediun und is mit eahm a sonst verwandt.
Der easchte Fernsehsenda im boarischn Sprochraum war der Bayerische Rundfunk. 1953 hams mit'm Baun vom Fernsehstudio München-Freimann ogfanga. Am 6. Novemba 1954 hot da BR zum easchtn moi eigne Sachan für de ARD über den Wendelstein-Sender gsendt. In Östareich hat 1955 da ORF 1 ogfanga. 1964 hods Boarische Fernsehn des Schuifernsehn ogfanga, aus dem späta des "Studienprogram" und 1973 des "Bayerische Fernsehen" gworn is.
Zaubawoid

Da Zaubawoid is a Landschaft im Berchtsgoana Land. Zum oan is a recht scheene Gegnd zum Wandan, zum andan is geologisch recht intressant, wei dea Woid auf am Schutthaffa steht, dea vor umadum 3500 Joar durch an Bergrutsch dastandn is. Da Zaubawoid schliaßt se an Hintasää o, dea Sää is durch den ganzn Schutt aufgstaut worn. In Zaubawoid eini kimmt ma vom Ort Hintasää, oda a vo Ramsau iabas "Wirtshaus im Zaubawoid". S'Bsondane an dem Woid han de großn Felsbrockn, auf dene a oft Baam wachsn.
&lt;br clear='all'&gt;
Bluad

Bluad is de Flüssigkeit de im Körpa fliast. Im Bluad hand Bluadkerpa, de wo an Sauastoff zu de Organe bringan, damit de lem. Wenn ma si zum Beispui in Finga schneidt, donn kimmt des außa, und dann kimmt a Krustn, damit sis ned entzindn duad.
Bluad bsteht aus spezieje Zelln, roate Bluadkerpachen, de Thrombozytn und weiße Bluadkerpachen sowia am Bluadplasma, in dem de Zelln schwimman. Es werd vom Herzmuskl duach de Bluadgfäße vom Kerpa pumpt. De Gfäße, de vom Herz wegführn, san Arterien und de, de zruck führn Venen.
As Gfäßsystem vo am erwachsna menschlichn Kerpa enthoit in ebba 70 bis 80 ml Bluad pro kg Kerpagwicht, des entspricht uma 5 bis 6 l Bluad.
Margret Hölle

De Margret Hölle (* 2. April 1927 in Neumarkt in der Oberpfalz; † 16. Oktoba 2023 in Minga) woar a boarische Lyrikerin, Erzählerin und Dichterin.
D Margret Hölle is z Naimakk af d Wölt kumma und durt afgwåchsn, spejter is's weggazung, zuletzt hod's z Minga glebt. Si hout a Schauspülasbüldung gmåcht, nou es Schauspülexamen af da Daitschn Schauspülschöl z Minga. Noucha is's fir a lengare Zait a Sprecherin ban Bayerischn Rundfunk gwen. Sait 1956 wern Gedichte vo irer assabroucht, in Zaitschriftn, Schölbejcher, Anthologien, in Rundfunk und in Fernseang. S erschte Bejchal hod's 1976 gebn, dean san nu åndare, oa in da åltn Lånd-Mundort vo da Gechad (Fränkischer/Owerpfölzer Jura), oa in da Schrifthouchsprouch gfoigt.
In iraner Hoamatstod Naimakk hout'sa'se angaschiert, daß es "Museum Lothar Fischer" grindt wird, des is 2004 afgmåcht worn. 
Si woar a Mitglid ba da "süddeutschen Literatenvereinigung Münchner Turmschreiber".
Oipnlerchn

&lt;templatestyles src="Vorlog:Taxobox/style.css" /&gt;
De Oipnlerchn oda Oimlerchn (aa Oipnbraunelle, dt.: Alpenbraunelle, "Prunella collaris") is a Vegal, des wo im Gebirg vorkimmt. Es zejt zua de Spotznvegl, gnaua gsogt zua Familie vo de "Braunelln" (Prunellidae). Da wissnschaftliche Nama "collaris" spuit auf de schworz gfleckade Gurgl o.
So schaugts aus.
Normalaweis san de Oipnlerchn um de 18 cm lang und vom Gfiada her ned bsundas auffällig. Wiagn doans im Schnitt umara 40 Gramm.
Es gibt oba guade Bstimmungsmerkmoi. Des is zum oan de schworz-weiss gfleckade Gurgl, zum andan des rostbraune Fleckalmuasta an da Seitn vom Wampn. An de Fliagl siagt ma zwoa weisse Bindn, und s' End vom Schwanz is a bissl hella mit weiss drinad. Bei de junga Oipnbraunejn is de Gurgl no ned so deitlich gfleckad und am Wampn hams mera braun. Vo da Hecknlerchn, de wo eng vawandt is, ko mas aa recht guad weggadkenna, wei de koa gfleckade Gurgl hod und koa so deitliche Zeichnung an de Fliagl, aussadem iss' aa no a guads Stickl kloana.
Wo mas findt.
De Oipnlerchn kimmt vo Spanien und Nordwestafrika bis noch Ostasien fia, oba ibaroi blos in de houchn Gebirg. In Middleiropa gebt se s in de Oipn, in de Karpatn und in de Sudetn.
Im Summa, wanns briatn, trifft mas obahoib vo da Baamgrenzn bis affe zua Schnäägrenzn. Wo a Hang ganz koi is, kemmans aa diafa obe. Im Winta siagt mas aa an Schihittn und in hochglengne Derfa. Fejsn daung eana gscheid, und meistns hupfns aufm Bodn umanand. Wanns eana z riskant wead, vakriachan se si in Fejsspoitn, unta ibastehade Stoana oda in de Latschn. Wanns ned briatn, vagabundierns a bissl umanand, oba ned recht vui. Moast gähts grod a wengal diafa ins Toi obe, wanns grod recht koid wead.
Wos eana schmeckt.
De Oipnlerchn meng gern Insektn, Wirma, Spinna, Schneckn und aa Pflanznasama. In Roosepfe deans aa manchmoi noch Leckabissn suacha. Im Winta kemmans aa ans Voglheisl und hoin se ausm Abfoi vo de Hittn und Berghotels wos' braucha kennan.
Stimm.
Des Liadl vo da Oipnlerchn bstäht aus vui Zwitschan und Drillan, wia bei da Fejdlerchn, kannt ma song, blos bei weitm ned a so ausdauand. Beim Singa sitzns auf da Erdn oda steing zuaram kurzn Boizfluag auf. Ruaffa deans moastns „trrli“ oda „trrüi“.
Nest und Bruadpflege.
Briatn dean de Oipnlerchn ab Ende Mai, auf fejsige Häng obahoib vo da Baamgrenzn. De Arbat dean se si hächstns zwoa Moi im Joar o. As Nest bauns in a Senkn im Bodn oda in ra Fejsspoitn. Des is nachand a zierlicha, locka zsamadrahda Napf aus Stengaln und Wurzln, innen mit Moos, Flechtn und manchmoi aa mit Fedan und Hoar auspoistad. Drinad liang im Schnitt 4-5 hejblaue, 23 mm lange Oa. Noch 13-15 Dog schlipfan de Kloanan, und bevor dass s fliang kennan, sans aa scho wieda ausm Nestal draussn, moastns noch 16 Dog. Manndal und Weiwal hejfan beim Briatn und beim Fuadan vo de Kloana zsam.
Sunst no.
De Oipnlerchn kennan in Freiheit bis ocht Joar oid wern.
Wougroa

Wougroa (iwerregionoi: "Wogroa", "Wograin" (amtli: Wagrain) is a Morktgmoand im Pongau im Bundeslond Soizburg.
Da Ort ligg im Schivabund Amadè, in oan vo d' grässtn Schigebiat in Esterraich. Im Mittloiter is d' Umgewung Bergbaugebiat gween. Durch'n Ort fliasst de Wougroaner Aachn (oder aa Kloaouler Bouch gnonnt).
Geografie.
Wougroa ligg im Pongau za. 9 km ästlich vo Saiger Hons. Im Ortstoae Schwoaghof befindt se d' Wossaschain vo da Soizach und da Enns. De hächste Dahewung befindt se mid 2.037 m auf da Gouwe am siadlichn Gmoandrond.
Katastralgmoandn.
De Gmoa setzt se aus d' foigaschtn Katastralgmoandn zomm:
Nouchbargmoandn.
De Nouchbargmoandn vo Wougroa sand:
Nomansherkunft.
Da Nom Wougroa setzt se aus d' boadn mittlhochdeitschn Wärschter "wac" (bewegts Wossa, Fluss) und "rein" (Roa, Wiasn, Hong) zomm.
1243 weascht an Soizburga Ortsnomansbuach "Wakrein" as easchtmoi urkundlich dawänt, umara 1350 "Wachrain" und 1382 "Wakchrain" gschrim. Untam Aifluss vo da Schriftsprouch iss donn schliasslich za daheitingSchreibwais kemma.
Woppm.
As Woppm vo da Gmoa is: "In Rod a goidane Spitzn, in dera iwer natirlichm Wossa auf greanem Uafa a sijwerner Zinnturm mid an Tor und zwoo Fenstern stet."
Klognfuat

Klognfuat (aumtlich: Klagenfurt am Wörthersee, slowenisch: "Celovec ob Vrbskem jezeru", slow. Dialekt: "Clovc") is de Laundeshauptstod vom Bundeslaund Karntn. Mit Einwohna (Staund ) is Klognfuat damid de sechstgreßde Stod von Östareich.
De Statutarstod Klognfuat is da Sitz von da Karntna Laundesregiarung, von da Beziakshauptmaunnschoft (Klognfuat-Laund), vom Bistum Gurk, von da Olpen-Odria-Universität, vom Flughofn und von vüle weidare effendlige Eirichtungan. Wengn seina Nachn zum Werthasee und wengn seina Sehnswiadigkeitn is Klognfuat a wichtigs Zentrum vom Tourismus in Östareich.
Gschicht.
Klognfuat is vum Karntna Herzog Hermann gegründat woadn. Zum easchtn Mol is 1193 ols „Forum Chlagenvurth“ urkundlig awehnt woadn. Weils owa zu noh am Iwaschwemmungsgebiad von da Glan glegn is, hod da Bernhard von Sponheim anno 1246 de Stod nei gegründat. Im Joah 1514 is de Stod fost gonz duach a Feia zasteat woan. Bis 1592 is noch Pläne vum Domenico de Lalio ausgebaud woadn und is im 16. und 17. Joahundat wieda aufgebliat. 1809 iss duachn Napoleon eaobat woadn. De Stodmauan seind doraufhin gsprengt woadn. 1863 is Klognfuat ons Eisnbohnnetz ongschlossn woan und is zum echtn Zentrum von Karntn aufgstieng.
Goidegg im Pongau

Góidégg an Pongau (Deitsch: "Goldegg im Pongau", Kurschzform: "Goldegg/Pg."), aa dia "Perle vam Pongau" gnennt, is a Gmoah an Soizburger Lond an Pongau in Ésterreich mid 2.446 Eihwóner (Stond: 1. Jénner 2011). 's Derfai liagg direkt am Góidéger See, am kloan Moarsee.
Geograafie.
Góidégg liagg auf am Sunnplató auf 825 m. ywern Meer und is dia Grenzgmoah zan Pinzgau. Vah Góidégg aus fliassend zwee greesserne Bachai in d' Soizach. Zan Oan da Sejbouch (Arzenbouch) und zan Onnern da Wengerbouch der aa durch 'n Puzengroum und durch Schwoschzach fliasst. Bekonnt is Góidégg bsunderscht durch seine zwó Seen, 'n moarhoiting Góidégger See "(Goldegger See)" und am Béndlsee "(Böndlsee)", aa Scheiwlingsee "(Scheiblingsee)" gnennt.
Katastroigmoanden.
Góidégg bsteet aus fóigerschte Ortschoften und Ortstoaé:
Nochbargmoanden.
Góidégg grenzt an fóigerschte Gmoaner óné:
Woppm.
's Woppm vah da Gmoah is: "„In an róden Fejdel a góiderne Écken (Spitzen), blégg mid am róden Lindwurmkópf und boaderseits begleitt vah je oaner góidernen Króne.“"
Ursprynglich is as Woppm netter aus d' róden Segmentt und 'm góidforwernen Stickai bstonden. Da Lindwurm und d' Króne stommernd vam Woppm vah da ausgstorwernen Familie Schernberg, dia Toaé sand erscht durch d' Groufm ins Woppm integrirscht wourn.
Torismus.
In Góidégg gibbs vier Liftt, dia bsunderscht gern vah Familien mid Kinder bsuacht wernd, weih dia Pistner nid gour z' sticki sand.
Unterondrem houd Góidégg aa an 18-Lóch Góifbloutz.
Safer Sex

Safer Sex (af boarisch: Sicharana Sex) is a Begriff, demma hernimmt, seid der gonze Dischkurs midn HIV undm AIDS afkumma is. Des haßt desweng a so, damid ma siacht, dasss zwor kane absolut "sichan", owa um Einiges "sicharane" Sexualkontakte gem kau. Des haßt, dasss nimma gonz a so gfährli is, dass ma si sexuell üwadrogbore Gronkheitn eihhoid. Bei uns sogt ma monksmoi a gschützta Sex dazua.
Vabreit hod si des Gonze domois, wia de Immunschwächngronkheid AIDS in da effntlichkeid bekonnt worn is. Mid große Werbeakzionen homs vasuacht, dass ma d'Leid dazua bringt, dasss regümäßig und söibstvaständli Kondome hernehman bein Sex. Des wirkt ned nur geng d'Vabreitung von AIDS, sondan a vo Hepatitis B, wos nu vüi austeckada is. A Infekziona mid Hepatitis C wern dadurch weniga.
Wos ghead dazua.
Es san vo de Gsundheitsbehöadn einige Empfehlungen gem worn um den Sex sichana z macha. Es san im foigandn a boar aussegschriem, de recht heifig in de Biacha gnennd san.
Üwa de Wiakung und de Eahähung vo da Sichaheid wead in manche Punkt hefte dischkriad. Nimmd ma ois Beispui de Treue zu oam oanzign Partna, setzt des natüale dem Partna sei Trein umkead genauso vorraus.
Standl

A Standl is a Vakaufsstej füa Waren vo olle Artn, de im Gegnsatz zu nam Lodn ned fest aufbaud is, und wo da Vakauf hauptsächle im Frein stattfind.
Artn vo Standln.
Bekannte Artn vo Standln san de Standln vom Viktualienmarkt in Minga oda Pasing, oda de Standln vom Christkindlmarkt z Weihnachtn.
Rupertiwinke

Rupertiwinke (foischaweis aa: Rupertigau) oda Rupertiwinkel is a Flurnoma fia a Landschaft ganz an Siidostn vo Obabayern und westlich vo Soizburg. Da Noma kimt vom heiling Rupert vo Soizburg (um 650-718, aa "Abostl vo de Baiern" gnennt).
Der 1971 aufgleste Landkreis Laffa hod se ziemlich mid eahm deckt, außa Piding, Anger, Aufham und an Hegl an Sidn. Da Rupertiwinke erstreckt se heit iba drei Landkreis: in aissan Landkroas Berchtsgoana Land, vo Piding weg, in nordestlichn Landkreis Traunstoa und Tyrlaching im Landkreis Oidäding.
Geografisch agratda schaut des a so aus: Ofanga duat er mid Piding an Sidn und ois Grenz hod a de Saalach bis Freilassing und vo do ab de Soizach geng Ostn bis hinter Tittmoning. An Nordn zweri ibi vo Astn bis Heiligkreiz (Troschtberg) und Boing bis zua Oiz. An Westn, vo da Oiz, mid Otting, Waging, Learnd am Wonneberg, Kapee, Oberdeisndorf, Neikirra, Deisnberg, Zwiesl, Staffa und Fuadaheiberg.
Gschicht.
Mid Erscheina vo de Bajuwarn an 6. Joahundat hod da spadane Rupertiwinke zum groußn boarischn Verwoitungsbeziark Soizburggau gheart. Durch des, daß da Erzbischof vo Soizburg gengiba an Herzog owei machtiger worn is, hod as Erzbistum aa oiwei mehr Freiheit griagt. Und 1275, mit da Onakennung vo de Grenzn duich'n Baiernherzog, is de Oblesung vo Soizburg vo Baiern aufs End ganga. Duich de Erlassung vo oana oagna Landesordnung duich an Erzbischof is Soizburg nacha 1328 a weitgehend oaschichtiga Stoot, innahoib vom Heilinga Remischn Reich worn. Da spadane Rupertiwinke war weng sein fruchtbara Boon aa de "Kornkamma" vo Soizburg. Er hod mim heitign Soizburga Beziak Flachgau zum Soizburga „Land vor'm Gebiarg" gheart.
As Land Soizburg is 1810 zsamm mid da Firstprobstei Berchtsgoan zum Kinereich Bayern kema. Beim endgiitign Oschluss vo Soizburg an Estareich 1816 is da Rupertiwinke bei Bayern bliem.
Kulturej is da Rupertiwinke bis heit no stoak midm Soizburga Land vabundn. A Beispii is des Apaschnoizn oda aa Rupertigauschnoizn gnennt. Aa werd bis heit da oide Soizburga Dialekt no am reinstn im Rupertiwinke gredt.
Landschaft und Leit.
Landschaftlich vii zum biatn hod da Rupertiwinke, am Fuaß da Oipn gleng. Do liegt Anger (laut Ludwig I. as scheenste Dorf vo Bayern), nemdro glei Heglwearth ("Höglwörth"), des ehemolige Augustinerkloustda midm Heilinga Grob. Da Moarkt Deisndorf is genau wia de im Inn-Soizach-Baustii baudn Städt Laffa und Tittmoning beim Ospann vom Königlich Bayerischen Amtsgericht z seng und is wiakli zum oschaugn. Da Urlaubsoat Waging mim Waginga Sää is aa a Touristnattraktion.
Sunstigs.
Ois "Rupertigau" kennt ma a an Gosthof am Grenzüwagong Woisabeag on da Woisa Bundesstroßn.
Sexualität

Sexualität wead ois oigmoana Obabegriff fia vaschiadne Themenkomplexe heagnumma:
De Sexualität van Mensch findd iahn Ausdruck af ra broadn Skala vo Vahoitnsweisn, emotionejn Zuastend und soziokuituarejn Praktikn. In de moasdn menschlichn Gsejschoftn wead de Sexualität duach gsejschoftliche Norma reglementiad, duach de festglegd is, wo's vapflichtnd, weatgschetzd, anoamoi oda vabotn is. De menschliche Sexualität untaliegd om stending Wandl, obhengig vo da jeweijing Region af da Wejd, da Kuitua und da Gschicht.
Botschamperl

A Botschamperl („Nochttopf“, „Nochtscherm“) is a gräßane Schissl mit am Hengl, in dem Mandl un Weibal in da Nacht eahna Gschäftl varichtn kennan. Des Woat is oans vo de ausm Franzesischn zuagroastn Wöata und schreibt se bei dene "pot de chambre", spricht se: "podschombre".
De Botschamperl san in da friahnan Zeit notwendig gwen, weil de Kloos net wia heitzdogs in da Wohnung, sondan außahoib gwen san. Do wars natürlich sejbst im Nachtgwand z koid um üwan Hof z'geh, vor allem im Winta. Üwa d Nacht san de Hoofan untam Bett gschtandn. In da Friah san de Botschamperl oafach ausm Fensta gschütt worn. Erscht spater iss ma drauf kemma, daß hygienischa is, wann mas extra in a Gruam oda am Kanal entsorgt.
De Erfindung vo da Kanalisation und de Kloos in da Wohnung, de an de Kanalisation oogschlossn worn san, hom de Botschamperl langsam unnötig gmacht. Heitzdog wern Botschamperl fast nua no füa kloane Kinda braucht, füa dee as Kloo z houch is.
In da Stood, z'Minga, hots bis 2005 des woi wejdweid oanzige Botschamperl-Museum gem.
Aufham

Aufham is a Dorf im Rupertiwinke, war bis 1978 a eignständige Gmoa und is heit grässda Ortsteil vo da Gmoa Anger im Berchtsgoana Land. Aufham liegt am Fuaß vo de Oipn, da Hausberg is da Staffa, und der is 1771 Medtda houh.
Zöll (Kärntn)

Zöll (Hochdeitsch: Zell (Kärnten), Slowenisch: "Sele") is a bai de Karawaunkn gleegane zwaasprochige Gmoand im Bezirk Klongfurt-Laund in Kärntn.
Geografie.
Geografische Log.
Zöll ligt on da Nordseitn vo de Karawaunkn on da slowenisch-österraichischn Stootsgrenz und sowos 20 km südlich vo Kloongfurt und 6 km südlich vo Ferlach "(Borovlje)". De Seeheechn vom Gmoandgebit schwonkt zwischn 587 m (baim Zommfluss vo da Ribnitza "(Ribnica)" mim Hudna jama-Booch) und 2.139 m (Hochobir). Da Hauptsiadlungsraum am Toiboon, der in Ost-West-Richtung valafft, befindt se in aner Hächn vo guade 950 m.
Zöll wead vo foigande Berg umromt: Ferlacher Horn "(Grlovc)", 1840 m und 'm Fraiberg "(Setiče)", 1923 m im Noadn, 'm Obir 2139 m und 'm Kuaberg "(Kravji vrh)", 2025 m im Ostn und da Koschuta "(Košuta)" mim Koschutnikturm 2136 m im Siidn. De Koschuta büidt aa gleichzeidig de Stootsgrenz zu Sloweenien.
Gmoandgliedarung.
Zöll is in de drei Katastralgmoandn Zöll im Winkl ("Sele v Kotu"), Zöll bai da Pforr ("Sele pri Cerkvi") und Zöll bai Sunnegg ("Sele pri Ženeku") gliadert. s Gmoandgebit umfosst foigande 7 Ortschoftn:
Nochbargmoandn.
De Gmoand Zöll grenzt im Siidn on d' Republik Sloweenien, im Siidostn on d' Gmoand Aisnkoppl-Vellach, im Nordostn on d' Gmoand Gallizien, im Noadn on de Gmoand St. Margaretn und im Nordwestn und Westn on d' Stodgmoand Ferlach one.
Bevöikarung.
Noch da Voikszälung vo 2001 hod de Gmoand Zöll 703 Aiwoner. 98,4 &amp; vo da Bevöikarung bsitzn de österraichische Stootsbürgerschoft: dodavo san 89,1 % slowenischsprochige Österraicher und 9,0 % deitschsprochige Österraicher. Zöll is somid de Gmoand mim heechstn Otail vo Kärntner Sloweenen. Zur römisch-katholischn Kirchn bekennan se 98,1 % vo da Gmoandbevöikarung, one religiöss Bekenntnis san 1,7 % vo de Aiwoner.
Gschicht.
easchtn Siadlungsbestreewungen in da Gmoand san im Lauf vom 11. Joarhundert festzstöin gweesn. Aufgrund vo mündliche Iwaliafarunga ko ognumma wern, dass de easchtn Siadler imheitingGmoandgebit vo Zöll-Mitterwinkl z' findn gweesn san. 1280 is Zöll ois „Cel“ s easchte Moi urkundlich dawänt worn. 1492 san de Türkn in Zöll aigfoin. Im 13. und 14. Joarhundert hom de Rodungs- und Siadlungsfaasn ogfonga. 1524 hods in Zöll scho 43 Heef gem. 1630 wern de Bewirtschofter vom „Meležnik-“ und vom „Kališnikanwesen“ im Sunnegger Beraich ois easchte fraie Bauern dawänt.
Kuitur.
Tätigkaitsschwaarbunkte.
De Varaine hoidn hauptsächlich Theatergruppm, Jugendtheatergruppm, Leesungen, Litaraturomde, Vurträg, Ausstöiungen, Computerkurse, Kochkurse, Füimkurse, Tontzkurse, Foschingsvaostoigungen, Muattertogsfaiern und Nikolausfaiern ob und unterhoidn a Varainsbiacherai fir slowenische Litaratur.
Politik.
Da Gmoandroot umfosst 11 Midglieda. De Zommsetzung is noch da letztn Gmoandrootswoi 2015 wia foigt:
Woppm.
Im Woppm vo da Gmoand is de Silhouettn vom Koschuta-Massiv symbolisirt, des is d' Südgrenzn vom Gmoandgebit, mim Koschutnikturm ois heechstn Gipfe dorgstöid. Woppm und Foone san da Gmoand am 26. Juni 1995 valichn worn. De Foone is Grea-Waiss mid aigorwaitn Woppm.